[pic] | AZ EURÓPAI KÖZÖSSÉGEK BIZOTTSÁGA |

Brüsszel, 17.10.2005

COM(2005) 500 végleges

Javaslat

A TANÁCS RENDELETE

a 258/2005/EK rendelettel a Horvátországból és Ukrajnából származó egyes varrat nélküli vas- és ötvözetlen acélcsövek behozatalára kivetett végleges dömpingellenes vám részleges felfüggesztésének meghosszabbításáról

(előterjesztő: a Bizottság)

INDOKLÁS

A JAVASLAT HÁTTERE |

A javaslat indokai és célkitűzései Ez a javaslat a legutóbb a 2004. március 8-i 461/2004/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (a továbbiakban: az alaprendelet) alkalmazására vonatkozik a Horvátországból és Ukrajnából származó egyes varratmentes vascsövek vagy ötvözetlen acélcsövek behozatalára vonatkozó eljárásokban. |

Általános összefüggések E javaslat az alaprendelet végrehajtásának összefüggésében készült, és annak a vizsgálatnak az eredménye, amelyre az alaprendeletben megállapított lényeges és eljárási követelményekkel összhangban került sor. |

A javaslat által érintett területen meglévő rendelkezések A 2005. február 14-i 258/2005/EK tanácsi rendelet a Horvátországból és Ukrajnából származó egyes varrat nélküli vas- és ötvözetlen acélcsövek behozatalára végleges dömpingellenes vámot vetett ki. A fenti rendelet módosította a legutóbb a 2002. augusztus 16-i 1515/2002/EK rendelettel módosított, 2000. február 14-i 348/2000/EK rendelettel kivetett végleges dömpingellenes vámokat. A 2005. február 16-i 2005/133/EK határozatával a Bizottság 2005. február 18-ával kezdődő hatállyal kilenc hónapos időtartamra részlegesen felfüggesztette a végleges dömpingellenes vámokat. A 258/2005/EK rendelet által kivetett végleges dömpingellenes vámok részleges felfüggesztésének meghosszabbításáról szóló javaslat. |

Összhang az Unió egyéb szakpolitikáival és célkitűzéseivel Nem alkalmazható. |

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

Az alaprendelet rendelkezéseivel összhangban a Bizottság tájékoztatta a közösségi gazdasági ágazatot azon szándékáról, hogy meghosszabbítja a végleges dömpingellenes intézkedések részleges felfüggesztését, valamint lehetőséget adott észrevételeik megtételére. A gazdasági ágazat nem emelt semmilyen kifogást. |

A szakvélemények összegyűjtése és felhasználása |

Külső szakértők bevonására nem volt szükség. |

Hatásvizsgálat E javaslat az alaprendelet végrehajtásának eredménye. Az alaprendelet nem ír elő általános hatásvizsgálatot, viszont részletes jegyzékben foglalja össze, mely körülmények vizsgálata kötelező. |

A JAVASLAT JOGI ELEMEI |

A javasolt intézkedés összefoglalása Az alaprendelet 14. cikkének (4) bekezdése előírja, a Közösség érdekében a dömpingellenes intézkedések felfüggeszthetők azzal az indokkal, hogy a piaci viszonyok átmenetileg olyan mértékben megváltoznak, hogy a felfüggesztés eredményeként további kár nem valószínűsíthető. A dömpingellenes intézkedések a Bizottság határozatával kilenc hónapos időszakra felfüggeszthetők. A 14. cikk (4) bekezdése szintén előírja, hogy a felfüggesztés újabb, egy évet meg nem haladó időre meghosszabbítható, ha a Tanács a Bizottság javaslatára így határoz. A 14. cikk (4) bekezdése meghatározza továbbá, hogy amennyiben a felfüggesztés indokolatlanná válik, az érintett dömpingellenes intézkedéseket bármikor vissza lehet állítani. A végleges dömpingellenes vámoknak a 2005/132/EK határozattal történő részleges felfüggesztését követően a Bizottság további ellenőrzés alá vonta az egyes varratmentes vascsövek vagy ötvözetlen acélcsövek piaci helyzetét, különös tekintettel a Horvátországból és Ukrajnából származó behozatalra. Egy, a közelmúlt behozatalára vonatkozó vizsgálatból kiderül, hogy a Horvátországból és Ukrajnából származó behozatal rendkívül alacsony szinten maradt. Az is megállapítást nyert, hogy a piaci helyzet megegyezik azzal, mint amikor az intézkedéseket részlegesen felfüggesztették. Ezért javasolt, hogy a Tanács fogadja el a mellékletben szereplő, a Horvátországból és Ukrajnából származó behozatalokra hatályban lévő, végleges dömpingellenes vámok részleges felfüggesztésének kiterjesztéséről szóló rendeletjavaslatot. E rendeletet legkésőbb 2005. november 17-én kell közzétenni a Hivatalos Lapban. |

Jogalap A legutóbb a 2004. március 8-i 461/2004/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet. |

A szubszidiaritás elve A javaslat a Közösség kizárólagos hatáskörébe tartozik. Így a szubszidiaritás elve nem alkalmazható. |

Az arányosság elve A javaslat megfelel az arányosság elvének a következő ok(ok)ból. |

Az intézkedés formáját a fent említett alaprendelet írja le, és nem engedi nemzeti határozat hatályának érvényesülését. |

Nem alkalmazandó annak jelzése, hogy milyen módon minimalizálják és teszik arányossá a javaslat célkitűzésével a Közösségre, a nemzeti kormányokra, a regionális és helyi hatóságokra, a gazdasági szereplőkre és a polgárokra eső pénzügyi és adminisztratív terhet. |

Eszközök kiválasztása |

Javasolt eszköz: rendelet. |

Más eszközök nem lennének megfelelőek a következő ok(ok) miatt. A fent említett alaprendelet nem rendelkezik alternatív lehetőségekről. |

KÖLTSÉGVETÉSI VONATKOZÁS |

A javaslat nincs hatással a Közösség költségvetésére. |

TOVÁBBI INFORMÁCIÓK |

A jelenlegi jogszabályok meghosszabbítása A javaslat elfogadása a meglévő jogszabályok meghosszabbításához vezet. |

- Javaslat

A TANÁCS RENDELETE

a 258/2005/EK rendelettel a Horvátországból és Ukrajnából származó egyes varrat nélküli vas- és ötvözetlen acélcsövek behozatalára kivetett végleges dömpingellenes vám részleges felfüggesztésének meghosszabbításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre[1] (a továbbiakban: alaprendelet), és különösen annak 14. cikke (4) bekezdésére,

tekintettel a Bizottság által a tanácsadó bizottsággal történt konzultációt követően benyújtott javaslatra,

mivel:

A. ELJÁRÁS

2. Az alaprendelet 11. cikke (3) bekezdésének megfelelően végzett felülvizsgálatot követően (a továbbiakban: felülvizsgálat) a Tanács a 258/2005/EK rendelettel[2] (a továbbiakban: a végleges rendelet) a Horvátországból származó egyes varrat nélküli vas- és ötvözetlen acélcsövek behozatalára (a továbbiakban: SST) 38,8 %-os, az Ukrajnából származó SST behozatalára pedig 64,1 %-os dömpingellenes vámot vetett ki, kivéve a Dnyipropetrovszki Acélművekből (a továbbiakban: DTW) származó behozatalt, amelyre 51,9 % a dömpingellenes vám vonatkozik (a továbbiakban: meglévő intézkedések). A végleges rendelet módosította a legutóbb az 1515/2002/EK rendelettel[3] módosított 348/2000/EK rendelettel kivetett végleges dömpingellenes vámot, és hatályon kívül helyezte a 348/2000/EK rendelet[4] 2. cikkében előírt vámmentesség lehetőségét (a továbbiakban: eredeti intézkedések).

3. 2005/133/EK határozatával[5] (a továbbiakban: a határozat) a Bizottság 2005. február 18-ával kezdődő hatállyal kilenc hónapos időtartamra részlegesen felfüggesztette a végleges dömpingellenes vámokat.

B. A ROMÁNIÁBÓL ÉS OROSZORSZÁGBÓL SZÁRMAZÓ SST BEHOZATALÁRA VONATKOZÓ HATÁLYOS INTÉZKEDÉSEK

4. A 2320/97/EK rendelet dömpingellenes vámot vetett ki a többek között Romániából és Oroszországból származó SST behozatalára. A 97/790/EK és a 2000/70/EK határozatok értelmében kötelezettségvállalásokat fogadtak el többek között romániai és oroszországi exportőröktől. Az 1322/2004/EK rendelet értelmében az a döntés született, hogy a Romániából és Oroszországból származó SST behozatalára vonatkozó hatályos intézkedések (a továbbiakban: nem alkalmazott intézkedések) alkalmazására többé nem kerül sor óvatosságból, egyes közösségi termelők versenyellenes magatartása miatt.

C. A RÉSZLEGES FELFÜGGESZTÉS MEGHOSSZABBÍTÁSÁNAK OKAI

5. Az alaprendelet 14. cikkének (4) bekezdése előírja, hogy a Közösség érdekében a dömpingellenes intézkedések felfüggeszthetők azzal az indokkal, hogy a piaci viszonyok átmenetileg olyan mértékben megváltoznak, hogy a felfüggesztés eredményeként további kár nem valószínűsíthető. A dömpingellenes intézkedések a Bizottság határozatával kilenc hónapos időszakra felfüggeszthetők. A 14. cikk (4) bekezdése szintén előírja, hogy a felfüggesztés újabb, egy évet meg nem haladó időre meghosszabbítható, ha a Tanács a Bizottság javaslatára így határoz. A 14. cikk (4) bekezdése meghatározza továbbá, hogy amennyiben a felfüggesztés indokolatlanná válik, az érintett dömpingellenes intézkedéseket bármikor vissza lehet állítani.

6. A végleges dömpingellenes vámoknak a határozattal történő részleges felfüggesztését követően a Bizottság további ellenőrzés alá vonta az SST piaci helyzetét, különös tekintettel a Horvátországból és Ukrajnából származó behozatalra.

7. Egy, a közelmúlt behozatalára vonatkozó vizsgálatból kiderül, hogy a Horvátországból és Ukrajnából származó behozatal rendkívül alacsony szinten maradt.

8. Az is megállapítást nyert, hogy a piaci helyzet olyan, mint amikor az intézkedéseket részlegesen felfüggesztették. Tekintettel a Horvátországból és Ukrajnából származó behozatal rendkívül alacsony szintjére megállapítást nyert, hogy e különleges helyzetben nem valószínű, hogy a közösségi gazdasági ágazatot ért kár folytatódna, ha az intézkedések részleges felfüggesztését meghosszabbítják. Ameddig a jelenlegi piaci feltételek érvényesülnek, azaz valószínűleg továbbra is erős lesz az orosz és román behozatal jelenléte, az ukrán és/vagy horvát behozatal valószínűleg nem növekedik jelentősen. Ennélfogva a meghosszabbított felfüggesztés eredményeként további kár nem valószínűsíthető. Következésképpen, valamint a többek között az Oroszországból és a Romániából származó behozatalra vonatkozó intézkedések alkalmazásának hiányára való tekintettel a megítélés szerint a Horvátországra és Ukrajnára vonatkozó eredeti vizsgálatban megállapított 23 %-os és 38,5 %-os vámszintek elegendőek a kárt okozó dömping kiküszöböléséhez.

9. A fenti okok miatt javasolt, hogy az SST behozatalára vonatkozó dömpingellenes intézkedéseket részleges újabb, egy évet meg nem haladó időre meg kell hosszabbítani az alaprendelet 14 cikkének (4) bekezdése értelmében.

10. Amennyiben a felfüggesztés indokolatlanná válik, a dömpingellenes intézkedéseket bármikor vissza lehet állítani, és a részleges felfüggesztést hatályon kívül lehet helyezni.

D. A KÖZÖSSÉGI GAZDASÁGI ÁGAZATTAL FOLYTATOTT KONZULTÁCIÓ

11. Az alaprendelet 14. cikke (4) bekezdésének rendelkezéseivel összhangban a Bizottság tájékoztatta a közösségi gazdasági ágazatot azon szándékáról, hogy meghosszabbítja a dömpingellenes intézkedések részleges felfüggesztését, valamint lehetőséget adott számukra észrevételek megtételére. A közösségi ipar nem emelt semmilyen kifogást.

ELFOGADTA EZT A RENDELETET:

1. cikk

A végleges dömpingellenes intézkedéseknek a 2005/133/EK bizottsági határozat által előírt részleges felfüggesztését 2006. november 18-ig meghosszabbítják.

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök

[1] HL L 56., 1996.3.6., 1. o. A legutóbb a 461/2004/EK rendelettel (HL L 77., 2004.3.13., 12. o.) módosított rendelet.

[2] HL L 46., 2005.2.17., 7. o.

[3] HL L 228., 2002.8.24., 8. o.

[4] HL L 45., 2000.2.17., 1. o.

[5] HL L 46., 2005.2.17., 46. o.